༄༅། ། ཕྱོགས་བཅུའི་རྒྱལ་བ་ཀུན་གྱི་མཁྱེན་རྩེ་ནུས། ། སྐལ་དམན་བདག་ཅག་
འདུལ་ཕྱིར་ཐ་མལ་གྱི། ། རྣམ་རོལ་བཤེས་གཉེན་དམ་པའི་ཚོགས་རྣམས་ལ། ། སྙིང་
ནས་སྒོ་གསུམ་གུས་པས་སྐྱབས་སུ་མཆི། ། ཀློག་སློབ་སྡོམ་གསུམ་སྦྱིན་དང་མདོ་
སྔགས་ཀྱི། ། ཟབ་ཆོས་ཚིགས་བཅད་གཅིག་ཙམ་ཡན་ཆད་ཀྱི། ། དམ་ཆོས་བདུད་རྩིའི་
བཀའ་དྲིན་སྩོལ་མཛད་པའི། ། ཡོངས་འཛིན་དམ་པ་རྣམས་ལ་གསོལ་བ་འདེབས། །
ཉོན་མོངས་སྒྲིབ་པས་སྦགས་པའི་མ་དག་ངོར། ། ཐ་མལ་གཟུགས་སུ་བསྟན་ཀྱང་ངེས་
དོན་དུ། ། སྤངས་རྟོགས་ཡོན་ཏན་མཐར་ཕྱིན་སངས་རྒྱས་སུ། ། ངེས་རྙེད་མི་ཕྱེད་
དད་པས་གསོལ་བ་འདེབས། ། དུས་གསུམ་ཕྱོགས་བཅུའི་རྒྱལ་བ་ཀུན་ལས་ཀྱང་། །
བཀའ་དྲིན་ལྷག་པར་དྲན་པའི་མོས་གུས་ཀྱིས། ། གང་ཤར་བླ་མའི་གསང་གསུམ་རྣམ་
རོལ་ཏུ། ། བལྟས་ཏེ་རྩེ་གཅིག་གསོལ་བ་འདེབས་ལགས་ན། ། འདི་ཕྱི་ཚེ་རབས་བྱང་
ཆུབ་སྙིང་བོའི་བར། ། འབྲལ་མེད་ཐུགས་རྗེའི་ལྕགས་ཀྱུས་བཟུང་མཛོད་ལ། ། སྐུ་
གསུང་ཐུགས་ཀྱི་བྱིན་རླབས་བདུད་རྩིའི་ཆུས། ། མོས་གུས་ཡིདཀྱི་བུམ་བཟང་འགེངས་
པར་མཛོད། ། སེམས་དཔའ་རྟག་ཏུ་ངུ་ཡིས་ཆོས་འཕགས་བཞིན། ། རྣམ་དག་བསམ་
- 117 -

བླམ་དམ་པའི་ཞབས་བརྟན་གསོལ་འདེབས་ཀྱི་སྐོར།
དང་སྦྱོར་བས་བླ་མའི་ཞབས། ། གཙུག་ཏུ་བསྟེན་པས་གནས་སྐབས་མཐར་ཐུག་གི །
ལེགས་ཚོགས་མ་ལུས་ལྷུན་གྱིས་འགྲུབ་གྱུར་ཅིག ། ཅེས་ཆོས་འབྲེལ་ངོས་ཐོབ་ཀྱི་བླ་མ་རྣམས་
ལ་གསོལ་བ་འདེབས་ཚུལ་འདིའང་མཆོག་རྩེའི་ཁྲི་སྤྲུལ་རིན་པོ་ཆེའི་གསུང་གིས་བསྐུལ་ངོར། ༧ རོང་
པོ་ཆོས་རྗེའི་སྤྲུལ་མིང་བས་བྲིས་པ་ཛ་ཡནྟུ།